<classify> Rais John Pombe Magufulu amewaacha wengi vinywa wazi baada ya kujitokeza haharani na kuwaambia Watanzania kuamka na kumuoa Jokate Mwegelo. Akizungumza wakati wa kuzindua mradi wa maji katika eneo la Kisarawe, Rais Magufuli alishangaa ni kwanini wanaume wanaogopa kumtongoza mkuu huyo wa wilaya. Kiongozi wa wilaya hapa akiashiria Mwegelo amefanya kazi nzuri. Kinachonishangaza ni kwamba kwa umri huu hana mchumba licha ya urembo huu. Wanaume hapa wanamtazama tu lakini wana woga, Magufuli alisema. Ikumbukwe kuwa Mwegelo ambaye kwa sasa ana umri wa miaka 33 alikuwa katika uhusiano wa kimapenzi na msanii maarufu wa Bongo Diamond Platnamz kabla uhusiano huo kusambaratika baadaye kumkwachua msanii Ali Kiba. Rais Magufuli alishangaa ni kwanini wanaume wanamuogopa Mwegelo. Picha Hisani. Mwegelo ambaye pia mmoja kati ya viongozi vijana maarufu zaidi nchini Tanzania, umaarufu ambao hajapata tu kutokana na kuchapa kazi serikalini ila pia kwa biashara na urembo wake wa kunata. Mnamo 2017, Mwegelo alijumuishwa katika rekodi ya Forbes 30 under 30 Africa na baadaye akawa kati ya watu 100 wenye ushawishi zaidi barani kwa mujibu wa Africa Youth Awards . Si hayo tu, humu nchini Tanzania, 2018, aliibuka katika nafasi ya tatu kama mtu mwenye ushawishi mkubwa zaidi chini ya kitengo cha sheria na uongozi hii ni kwa mujibu wa shirika la Avance Media iliyomweka katika nafasi ya tatu. Je Watanzania wapo tayari kumrushia mistari ama yupo radhi kuvuka boda?  <topic>: BURUDANI 